……….(sz.) napirend

Előterjesztve:

Gazdasági és Tulajdonosi Bizottsághoz

# E L Ő T E R J E S Z T É S

## A Képviselő-testület 2020. július 21-i rendkívüli ülésére

**Tárgy:** A Budapest II. kerület, Török u. 14. szám alatti helyiséggel, valamint a BUDÉP Kft. alapító okirata módosításával kapcsolatos döntések

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Osztály vezetője

**Látta:** ……………………………………

 Szabó Gyula

 Alpolgármester s.k.

...........................................................

dr. Szalai Tibor

jegyző

...........................................................

dr. Murai Renáta

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Budapest Főváros II. Kerületi Önkormányzat tulajdonában áll a Budapest II. kerület, belterület 13444/0/A/2 hrsz-ú, 1023 Budapest, Török u. 14. földszint 2. szám alatt található, 63 m2 területű helyiség, amely az Önkormányzat által alapított BUDÉP Budai Épületfenntartó Kft. (továbbiakban: BUDÉP Kft.) alapító okiratában telephelyként szerepel.

Tekintettel arra, hogy a BUDÉP Kft. 1023 Budapest, Török u. 14. szám alatti telephelye megszűnt, szükséges annak alapító okiratból történő törlése.

A BUDÉP Kft. könyvvizsgálójának, a K & P és Társai Adó- és Könyvszakértő Betéti Társaságnak (rövidített neve: K & P és Tsai Bt., székhelye: 1213 Budapest, Damjanich János út 143., cégjegyzékszáma: Cg. 01-06-790094, kamarai nyilvántartási száma: 001301, ügyvezető: Kalocsai Imréné, a könyvvizsgálatért személyében felelős könyvvizsgáló: Kalocsai Imréné, lakcím: 1213 Budapest, Damjanich János út 143., anyja születési neve: Zelena Ilona, kamarai nyilvántartási száma: 003829) megbízatása 2020. május 31. napján, a veszélyhelyzet fennállása alatt lejárt. A veszélyhelyzet 2020. június 18. napján megszűnt. Ekkor hatályba lépett a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény, amely az alábbiak szerint rendelkezik:

„108. § (2) A veszélyhelyzet megszűnését követő legfeljebb 90. napra összehívandó rendkívüli döntéshozó ülés napirendjére kell tűzni továbbá a jogi személy vezető tisztségviselőjének vagy testületi tagjának, valamint az állandó könyvvizsgálójának a veszélyhelyzet ideje alatt megszűnt megbízatása miatti intézkedést, ha a veszélyhelyzet ideje alatt a megbízatás meghosszabbításáról vagy új személy megbízásáról a jogi személy nem határozott.

109. § (1) Ha a jogi személy vezető tisztségviselőjének, vagy felügyelőbizottsága, auditbizottsága, valamint jogszabály vagy a létesítő okirat rendelkezése alapján létrehozott más testületi szerve tagjának, valamint az állandó könyvvizsgálójának megbízatása a veszélyhelyzet ideje alatt szűnt meg - kivéve a Ptk. 3:25. § (1) bekezdés c), e), f) vagy g) pontja szerinti megszűnési okot, és a felügyeleti jogkörében eljáró hatóság vagy bíróság határozatával történő megszűnés esetét, - a megbízatás a jogi személynek a veszélyhelyzetben alkalmazandó jogszabályi rendezések alkalmazásával hozott határozata hiányában a 108. § szerinti döntéshozó szervi ülés határozatában foglalt időpontig, de legfeljebb a veszélyhelyzet megszűnését követő 90. napig fennmarad.”

A Képviselő-testület a 200/2020.(VII.07.) határozatában arról döntött, hogy „a BUDÉP Budai Épületfenntartó Korlátolt Felelősségű Társaság könyvvizsgálójának megbízatását nem hosszabbítja meg.” A hivatkozott törvény rendelkezése folytán szükséges a 200/2020.(VII.07.) Kt. határozat kiegészítése annak megállapításával, hogy a BUDÉP Kft. könyvvizsgálójának megbízatása a fenti Kt. határozat, mint alapítói határozat meghozataláig, azaz 2020. július 7-ig fennmaradt a 2020. évi LVIII. törvény 109. § (1) bekezdése alapján, valamint rendelkezni kell arról, hogy az alapító úgy módosítja a BUDÉP Kft. alapító okiratát, hogy abból a könyvvizsgálóra vonatkozó rendelkezéseket törli.

A BUDÉP Kft. 1023 Budapest, Török u. 14. szám alatti telephelye törlésével egyidejűleg javasoljuk az ingatlan Fény Utcai Piac Beruházó, Szervező és Üzemeltető Kft. (továbbiakban: Fény Utcai Piac Kft.) részére történő átadását, a 197/2013.(VI.25.) képviselő-testületi határozatban, valamint az Önkormányzat és a Fény Utcai Piac Kft. között 2013. június 28. napján létrejött és 2020. március 25. napján módosított vagyonhasznosítási szerződés rendelkezései szerint.

A Fény Utcai Piac Kft. a vagyonhasznosítási szerződésben foglaltak szerint Magyarország helyi önkormányzatairól szóló 2011. évi CLXXXIX. törvény 23.§ (5) bekezdés 14. pontjában meghatározott közfeladat (saját tulajdonú helyiséggazdálkodás) ellátása céljából, a közfeladat ellátásához szükséges mértékben jogosult a Képviselő-testület által részére átadott ingatlanokat hasznosítani, egyúttal köteles a rá bízott vagyont megőrizni, és a rendes gazdálkodás szabályai szerint, a hasznosítási célnak megfelelően használni, összhangban az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: Vagyonrendelet) előírásaival.

A BUDÉP Kft. alapító okiratának módosítása tárgyában a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) önkormányzati rendelet 1. sz. melléklet 6.1. pontja alapján a Gazdasági és Tulajdonosi Bizottság (továbbiakban: GTB) a képviselő-testületi döntést megelőzően állást foglal.

A helyiség Fény Utcai Piac Kft. részére történő átadásáról a Vagyonrendelet 6. § (2) bekezdése alapján a GTB javaslatára a Képviselő-testület jogosult dönteni.

**Határozati javaslatok**

**1.**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapító határozattal úgy dönt, hogy a BUDÉP Budai Épületfenntartó Korlátolt Felelősségű Társaságtelephelyei közül a jelen határozat meghozatalával egyidejű hatállyal a „HU – 1023 Budapest, Török u. 14.” szám alatti telephelyet és a Társaság változásokkal egységes szerkezetbe foglalt - 2019. november 26. napjától hatályos – szövegű alapító okiratának„13. A könyvvizsgáló” megnevezésű pontját törli.

A Képviselő-testület felkéri a Polgármestert, hogy a szükséges intézkedéseket tegye meg.

**Felelős:** Polgármester

**Határidő:** azonnal

*A határozat elfogadásához minősített többségű szavazati arány szükséges.*

**2.**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója a 200/2020.(VII.07.) határozatát azzal egészíti ki, hogy megállapítja, hogy a Társaság könyvvizsgálójának a K & P és Társai Adó- és Könyvszakértő Betéti Társaságnak a 2020. május 31. napján megszűnt megbízatása a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 109. § (1) bekezdése alapján 2020. július 7-ig változatlan feltételekkel fennmaradt.

A Képviselő-testület felkéri a Polgármestert, hogy a szükséges intézkedéseket tegye meg.

**Felelős:** Polgármester

**Határidő:** azonnal

*A határozat elfogadásához minősített többségű szavazati arány szükséges.*

**3.**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapító határozattal úgy dönt, hogy a BUDÉP Budai Épületfenntartó Korlátolt Felelősségű Társaság alapító okiratának „2.4. A társaság telephelyei” megnevezésű pontját módosítja és a „13. A könyvvizsgáló” megnevezésű pontja törlésére tekintettel egyidejűleg megállapítja a jelen határozat mellékletét képező változásokkal egységes szerkezetbe foglalt – hatályosított – alapító okirat szövegét azzal, hogy az alapító okirat egyes pontjainak, azon belül az alpontoknak számozása a 14. ponttól eggyel csökken:

**„**2.4. A társaság telephelyei: HU - 1023 Budapest, Felhévízi u. 3.

 HU - 1027 Budapest, Frankel Leó út 1.

 HU - 1027 Budapest, Frankel Leó út 3.

 HU - 1025 Budapest, Felső Zöldmáli út 128-130.”

A Képviselő-testület felkéri a Polgármestert, hogy a szükséges intézkedéseket tegye meg.

**Felelős:** Polgármester

**Határidő:** azonnal

*A határozat elfogadásához minősített többségű szavazati arány szükséges.*

**4.**

A Képviselő-testület úgy dönt, hogy ingyenesen, közfeladat ellátása céljából a Fény Utcai Piac Beruházó, Szervező és Üzemeltető Korlátolt Felelősségű Társaság hasznosításába adja a Budapest Főváros II. Kerületi Önkormányzat tulajdonában álló, a Budapest II. kerület, belterület 13444/0/A/2 hrsz-ú, 1023 Budapest, Török u. 14. földszint 2. szám alatt található helyiséget a 197/2013.(VI.25.) határozatban, valamint a Fény Utcai Piac Kft-vel 2013. június 28. napján kötött és 2020. március 25. napján módosított vagyonhasznosítási szerződésben foglalt feltételek és rendelkezések szerint.

A Képviselő-testület egyúttal felhatalmazza a Polgármestert, hogy a 2013. június 28. napján kelt és 2020. március 25. napján módosított vagyonhasznosítási szerződés jelen határozat szerinti módosítását a Fény Utcai Piac Kft-vel a Budapest Főváros II. Kerületi Önkormányzat tulajdonos nevében aláírja.

**Felelős:** Polgármester

**Határidő:** 2020. augusztus 31.

*A határozat elfogadásához egyszerű többségű szavazati arány szükséges.*

Budapest, 2020. július 16.

**Őrsi Gergely**

Polgármester

**3. Határozati javaslat melléklete:**

BUDÉP Kft. változásokkal egységes szerkezetbe foglalt – hatályosított – alapító okirata